Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κινητοποίηση του Ταμείου Αλληλεγγύης της ΕΕ /* COM/2014/0565 final */





ΑΙΤΙΟΛΟΓΙΚΗ ΕΚΘΕΣΗ O κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020[1], και ιδίως το άρθρο 10 του εν λόγω κανονισμού επιτρέπει την κινητοποίηση του Ταμείου Αλληλεγγύης της Ευρωπαϊκής Ένωσης εντός ετήσιου ανώτατου ορίου 500 εκατ. ευρώ (τιμές 2011), πέραν και επιπλέον των σχετικών κονδυλίων του δημοσιονομικού πλαισίου. Οι όροι επιλεξιμότητας για το Ταμείο εκτίθενται αναλυτικά στον κανονισμό (ΕΚ) αριθ. 2012/2002[2] του Συμβουλίου, δεδομένου ότι ο τροποποιητικός κανονισμός (ΕΕ) αριθ. 661/2014 του Ευρωπαϊκού Κοινοβουλίου και του Συμβουλίου[3] δεν μπορεί να εφαρμοστεί αναδρομικά. Βάσει των αιτήσεων που έχουν υποβληθεί από την Ιταλία, την Ελλάδα, τη Σλοβενία και την Κροατία, ο υπολογισμός της ενίσχυσης από το Ταμείο, με βάση την εκτίμηση των συνολικών ζημιών που προκλήθηκαν, έχει ως εξής: Καταστροφή || Άμεση ζημία (σε ευρώ) || Κατώφλι (σε εκατ. ευρώ) || Ποσό βασιζόμενο στο 2,5% (σε ευρώ) || Ποσό βασιζόμενο στο 6% (σε ευρώ) || Συνολικό ποσό προτεινόμενης ενίσχυσης (σε ευρώ) || Πλημμύρες στην Ιταλία || 652 418 691 || 3 752,330 || 16 310 467 || ~ || 16 310 467 || Σεισμός στην Ελλάδα || 147 332 790 || 1 168,231 || 3 683 320 || ~ || 3 683 320 || Χιονοθύελλα στη Σλοβενία || 428 733 722 || 209,587 || 5 239 675 || 13 148 803 || 18 388 478 || Πάγος /πλημμύρες στην Κροατία || 291 904 630 || 254,229 || 6 355 725 || 2 260 538 || 8 616 263 || ΣΥΝΟΛΟ || 46 998 528 Η Επιτροπή, αφού εξέτασε τις αιτήσεις[4] και έλαβε υπόψη το ανώτατο δυνατό ποσό επιχορήγησης από το Ταμείο, καθώς και το περιθώριο ανακατανομής των πιστώσεων, προτείνει την κινητοποίηση του Ταμείου Αλληλεγγύης της Ευρωπαϊκής Ένωσης για ποσό συνολικού ύψους 46 998 528 ευρώ. Η Επιτροπή θα υποβάλει σχέδιο διορθωτικού προϋπολογισμού (ΣΔΠ), ούτως ώστε να εγγραφούν στον προϋπολογισμό του 2014 οι συγκεκριμένες πιστώσεις αναλήψεως υποχρεώσεων και πιστώσεις πληρωμών. Σε περίπτωση διαφωνίας, θα κινηθεί διαδικασία τριμερούς διαλόγου σύμφωνα με το σημείο 11 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση[5]. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κινητοποίηση του Ταμείου Αλληλεγγύης της ΕΕ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 2012/2002, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης[6], και ιδίως το άρθρο 4 παράγραφος 3, Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση[7], και ιδίως το σημείο 11, Έχοντας υπόψη την πρόταση της Επιτροπής[8], Εκτιμώντας τα ακόλουθα: (1) Η Ευρωπαϊκή Ένωση συνέστησε το Ταμείο Αλληλεγγύης της Ευρωπαϊκής Ένωσης (εφεξής «Ταμείο») για να εκφράσει την αλληλεγγύη της προς τον πληθυσμό των περιοχών που πλήττονται από καταστροφές. (2) Το άρθρο 10 του κανονισμού (ΕΕ, Ευρατόμ) αριθ. 1311/2013 επιτρέπει την κινητοποίηση του Ταμείου εντός ετήσιου ανώτατου ορίου 500 εκατ. ευρώ (τιμές 2011). (3) Ο κανονισμός (ΕΚ) αριθ. 2012/2002 περιλαμβάνει τις διατάξεις που διέπουν την κινητοποίηση του Ταμείου. (4) Η Ιταλία υπέβαλε αίτηση για την κινητοποίηση του Ταμείου, όσον αφορά πλημμύρες. (5) Η Ελλάδα υπέβαλε αίτηση για την κινητοποίηση του Ταμείου, όσον αφορά σεισμό. (6) Η Σλοβενία υπέβαλε αίτηση για την κινητοποίηση του Ταμείου, όσον αφορά χιονοθύελλες. (7) Η Κροατία υπέβαλε αίτηση για την κινητοποίηση του Ταμείου, όσον αφορά χιονοθύελλες που συνοδεύτηκαν από πλημμύρες. ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2014, κινητοποιείται το Ταμείο Αλληλεγγύης της Ευρωπαϊκής Ένωσης με σκοπό τη χορήγηση ποσού ύψους 46 998 528 ευρώ σε πιστώσεις αναλήψεως υποχρεώσεων και πιστώσεις πληρωμών. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος [1] ΕΕ L 347 της 20.12.2013, σ. 884. [2] ΕΕ L 311 της 14.11.2002, σ. 3. [3] ΕΕ L 189 της 27.6.2014, σ. 143. [4] Ανακοίνωση στην Επιτροπή C (2014) 6077. [5] ΕΕ C 373 της 20.12.2013, σ. 1. [6] ΕΕ L 311 της 14.11.2002, σ. 3. [7] ΕΕ C 373 της 20.12.2013, σ. 1. [8] ΕΕ C […] της […], σ.[…].